title: https://risaleoku.com/oku/osasamusa/18
article: بن او أسكيشهر حپسخانهسندهكى مشاهده ايله مشغول ايكن سفاهت و ضلالتى ترويج ايدن بر شخصِ معنوى، إنسى بر شيطان گبى قارشيمه ديكيلدى و ديدى: "بز حياتڭ هر بر چشيد لذّتنى و كيفلرينى طاتمق و طاتديرمق ايستهيورز، بزه قاريشمه."
  بن ده جوابًا ديدم: مادام لذّت و ذوق ايچون ئولومى خاطره گتيرميوب ضلالت و سفاهته آتيلييورسڭ، قطعيًا بيل كه: سنڭ ضلالتڭ حكميله بتون گچمش زمانِ ماضى ئولمش و معدومدر و ايچنده جنازهلرى چورومش بر وحشتلى مزارستاندر. إنسانيت علاقهدارلغيله و ضلالت يوليله سنڭ باشڭه و وارسه و ئولمهمش ايسه قلبڭه، او حدسز فراقلردن و او نهايتسز دوستلريڭڭ أبدى ئولوملرندن گلن ألملر، سنڭ شيمديكى سرخوشجه، پك قيصه بر زماندهكى جزئى لذّتڭى إمحا ايتديگى گبى· گلهجك إستقبال زمانى دخى إعتقادسزلغڭ جهتيله ينه معدوم و قراڭلقلى و ئولو و دهشتلى بر وحشتگاهدر. و اورادن گلن و باشنى وجوده چيقاران و زمانِ حاضره اوغرايان بيچارهلرڭ باشلرى، أجل جلاّدينڭ سطريله كسيلوب هيچلگه آتيلديغندن، متماديًا عقل علاقهدارلغيله سنڭ ايمانسز باشڭه حدسز أليم أنديشهلر ياغديرييور. سنڭ سفيهانه جزئى لذّتڭى زير و زبر ايدر. أگر ضلالتى و سفاهتى بيراقوب ايمانِ تحقيقى و إستقامت دائرهسنه گيرسهڭ ايمان نوريله گورهجكسڭ كه· او گچمش زمانِ ماضى معدوم و هر شيئى چوروتن بر مزارستان دگل، بلكه موجود و إستقباله إنقلاب ايدن نورانى بر عالم و باقى روحلرڭ إستقبالدهكى سعادت سرايلرينه گيرمهلرينه بر إنتظار صالونى گورونمسى حيثيتيله دگل ألم، بلكه ايمانڭ قوّتنه گوره جنّتڭ بر نوع معنوى لذّتنى دنياده دخى طاتديرديغى گبى· گلهجك إستقبال زمانى، دگل وحشتگاه و قراڭلق، بلكه ايمان گوزيله گورونور كه· سعادتِ أبديه سرايلرنده حدسز رحمتى و كرمى بولونان و هر بهار و يازى برر سفره ياپان و نعمتلرله طولديران بر رحمٰنِ رحيمِ ذو الجلال
  بن ده جوابًا ديدم: مادام لذّت و ذوق ايچون ئولومى خاطره گتيرميوب ضلالت و سفاهته آتيلييورسڭ، قطعيًا بيل كه: سنڭ ضلالتڭ حكميله بتون گچمش زمانِ ماضى ئولمش و معدومدر و ايچنده جنازهلرى چورومش بر وحشتلى مزارستاندر. إنسانيت علاقهدارلغيله و ضلالت يوليله سنڭ باشڭه و وارسه و ئولمهمش ايسه قلبڭه، او حدسز فراقلردن و او نهايتسز دوستلريڭڭ أبدى ئولوملرندن گلن ألملر، سنڭ شيمديكى سرخوشجه، پك قيصه بر زماندهكى جزئى لذّتڭى إمحا ايتديگى گبى· گلهجك إستقبال زمانى دخى إعتقادسزلغڭ جهتيله ينه معدوم و قراڭلقلى و ئولو و دهشتلى بر وحشتگاهدر. و اورادن گلن و باشنى وجوده چيقاران و زمانِ حاضره اوغرايان بيچارهلرڭ باشلرى، أجل جلاّدينڭ سطريله كسيلوب هيچلگه آتيلديغندن، متماديًا عقل علاقهدارلغيله سنڭ ايمانسز باشڭه حدسز أليم أنديشهلر ياغديرييور. سنڭ سفيهانه جزئى لذّتڭى زير و زبر ايدر. أگر ضلالتى و سفاهتى بيراقوب ايمانِ تحقيقى و إستقامت دائرهسنه گيرسهڭ ايمان نوريله گورهجكسڭ كه· او گچمش زمانِ ماضى معدوم و هر شيئى چوروتن بر مزارستان دگل، بلكه موجود و إستقباله إنقلاب ايدن نورانى بر عالم و باقى روحلرڭ إستقبالدهكى سعادت سرايلرينه گيرمهلرينه بر إنتظار صالونى گورونمسى حيثيتيله دگل ألم، بلكه ايمانڭ قوّتنه گوره جنّتڭ بر نوع معنوى لذّتنى دنياده دخى طاتديرديغى گبى· گلهجك إستقبال زمانى، دگل وحشتگاه و قراڭلق، بلكه ايمان گوزيله گورونور كه· سعادتِ أبديه سرايلرنده حدسز رحمتى و كرمى بولونان و هر بهار و يازى برر سفره ياپان و نعمتلرله طولديران بر رحمٰنِ رحيمِ ذو الجلال
  Yükleniyor...